कुछे देर के बाद आइलैंड पर रशियन सैनिक सभ के हमला हो जात बाटे। ग्रुप मेंबर लोग लड़त बा आ रोके में सफल हो जात बा, जबकि जियांग पैन्डोरा के बक्सा के साथे भाग निकले में कमयाब हो जात बा। जेंडर ओकर पीछा करत बाड़े आ लगही के एगो बीच पर धरि लेत बाड़ें। सेरेना धोखा देत बिया बाक्स के नष्ट क देत बिया आ जेंडर केज के टीम में सामिल हो जात बा, जबकि जियांग बच के निकल जात बा टैलन आ हॉक के साथे मिल जात बा। एकरे बाद मास्को के ओलंपिक स्टेडियम में एगो सैटेलाइट के क्रैश होखत बा, मार्क ई निश्चित करत बाड़ें कि सेरेना जवना डिवाइस के बरबाद क दिहले रहल ऊ असली ना रहे बलुक एगो प्रोटोटाइप रहल। एकर मतलब की दुनों टीम आपन समय बर्बाद करत रह गइली। एही समय जेंडर केज के ई पता लागत बाटे कि सीआइए के डाइरेक्टर एंडर्सन एह सभ में खुदे सामिल बा आ ओही के लगे असली डिवाइस बाटे।